La Spedision dei Miłe ła ze sta uno dei epizodi vitałi del Resorzimento. El zera avegnesto inte el 1860 co che un sirca miłe vołontari, al comando de Giuseppe Garibaldi, i zera partii inte ła notada intrà el 5 e inte el 6 de majo da Quarto par ndar verso de ła Sicìlia, controłada dal Regno Borbònego de łe Du Sicìlie. El fine de ła spedision el ze sta cheło de sostegnere łe revolte s-ciopae inte l'ìzoła e roversare el goerno borbònego. I vołontari i zera desbarcai l'11 de majo inte ła sitadina de Marsała e, gràsie a ła contribusion de vołontari meridionałi e al desbarco de altre spedision garibaldine, i zera cresesti de nùmaro, creando l'Ezèrsito sud, el cuało el se ghea movesto verso nord par ndar verso de Nàpułi. Dopo de na sèrie de bataje vitorioze contro l'Ezèrsito borbònego, i vołontari garibaldini i ze stai boni de concuistare tuto el Regno de łe Du Sicìlie, permetìndoghene l'anesion al nasente Regno de Itàlia.